אופק 10

אופק 10 הוא לוויין צילום וריגול ישראלי ממשפחת לווייני אופק, שתוכנן ונבנה על ידי התעשייה האווירית לישראל עבור משרד הביטחון. אופק 10 שוגר מבסיס פלמחים על גבי משגר הלוויינים שביט, ב-9 באפריל 2014.

רקע 
מנהלת החלל במפא"ת, יחידה 9900 באגף המודיעין וחיל האוויר הזמינו את אופק 10 מחטיבת מערכות טילים וחלל של התעשייה האווירית (הקבלן הראשי), חברת אלתא ומפעלים נוספים בחברה במטרה לשמש כמחליף של אופק 8. החברות תומר ורפאל ייצרו את מנועי טיל השיגור – שביט.

השיגור 
השיגור לחלל התבצע בלילה שבין 9 ל-10 באפריל 2014, בשעה 22:15, באמצעות משגר הלוויינים שביט של מפעל מלמ, מבסיס פלמחים על ידי יחידת ניסוי טילים.

יכולות 
התמונה שהלוויין מייצר מבוססת על מכ"ם. הלוויין משגר קרן מיקרוגל לקרקע וההחזר והשינויים בקרן המכ"ם שחוזרת ללוויין מאפשרים ליצור תמונה הדומה לתמונה שנוצרה במצלמה אלקטרואופטית. כך הלוויין יכול לייצר תמונות באור, בחושך, דרך עננים, וכמעט בכל תנאי מזג אוויר.

הייחודיות של הלוויין היא שהוא מבוסס מכ"ם, בניגוד לשאר לווייני אופק שהם לוויינים אופטיים (פרט לאופק 8 ו-13).

ראו גם 
 לוויינים של צה"ל
 לוויינים ישראליים

הערות שוליים 

לווייני ריגול
התעשייה האווירית לישראל: לוויינים
לוויינים ישראליים
צילום על ידי לוויין